runetrust/blame-folketinget-dk huggingface dataset:
Jens Rohde (V), 2002-10-03:
Men med den politik og de ord, vi måske ikke hører så meget fra De Radikale, og dog alligevel, men meget fra Socialdemokratiet, har jeg utrolig vanskeligt ved at se, at det nogen sinde skulle kunne lade sig gøre at holde den vækst inden for de rammer, som fru Marianne Jelved selv var med til at vedtage i år 2010-planen.
Rasmus Nordqvist (ALT), 2019-02-08:
Så synes jeg også, det er værd at sige, når man sidder og ser på listen over, hvad det er, at det jo også er parlamentarikere, som arbejder i et andet land, og som har hele Danmark som deres valgkreds, og som skal rundt og lave ting i Danmark, og det er jo bl.a. også det, der er dækket af det på listen over udgifter, som jeg kan se som baggrundsmateriale til forslaget her.
Morten Østergaard (RV), 2015-04-28:
Det, vi med sikkerhed kan sige, er, at medmindre det fremstår i en helt ny og spændende form, så vil det ikke påvirke de store spørgsmål, som vi har diskuteret her i dag, væsentligt, men det vil selvfølgelig være nok så alvorligt for dem, det rammer.
Helle Bonnesen (KF), 2025-12-04:
Nu er jeg ikke sikker på, at jeg helt hørte rigtigt, men hvis hr. Pelle Dragsted sagde, at Konservative sagde, at man ikke vil det, så er vi jo netop selv kommet med et – ganske vist mindre – område i forhold til dagens forslag; det er dog et forslag om et mindre område, hvor vi synes, at vi gerne vil gøre det.
Birthe Skaarup (DF), 2001-01-25:
De bruger ikke flere penge målt i forhold til indbyggertallet, og vi blev da belært om, at dér var man ikke plaget af de ventelister, ligesom der ikke var flere læger ansat pr. indbygger end i Danmark; altså indgroede procedurer og »sådan plejer vi at gøre«-tænkningen skal forandres. Det tror vi kan give højere kvalitet i behandlingen, men også en større glæde for sundhedspersonalet, hvilket også vil betyde større glæde for patienterne.
Henning Hyllested (EL), 2012-04-17:
Men det er vel egentlig også noget, der skyldes, at det, der hedder Detailforskrifter for Køretøjer og Vejledning om syn af køretøjer, i virkeligheden ikke beskriver, hvordan man eftermonterer den slags seler, og at man der ikke kan læse, at de jo selvfølgelig skal eftermonteres et eller andet sted på bussens faste dele.
Anders Fogh Rasmussen (V), 2007-05-31:
Det hele munder ud i en virkelig slingrekurs og uklarhed fra Socialdemokratiets side, når det gælder skattepolitikken, for det er jo helt klart, at skulle man så følge det overbud, som fru Helle Thorning-Schmidt i dag har præsenteret, ville det jo føre til gigantiske skattestigninger i det danske samfund.
Søren Søndergaard (EL), 2021-04-29:
Derfor er vi selvfølgelig også tilfredse med, at der står i forståelsespapiret, at vi vil kortlægge og afvikle bureaukratiske byrder for det frivillige foreningsliv – altså kortlægge og afvikle bureaukratiske byrder for det frivillige foreningsliv.
Karin Nødgaard (DF), 2008-04-15:
Dansk Folkeparti bakker op om sådan en ordning, men der er dog spørgsmål i forbindelse med udformning af loven og krav til ansøgerne, som har gjort, at vi ikke vil undlade at komme med nogle ekstra kommentarer og i det videre udvalgsarbejde stille nogle spørgsmål, som vi så håber at vi kan få nogle gode svar på.
Morten Østergaard (RV), 2010-11-30:
Det er nogle af alle de ydelser, som tilsammen udgør regeringen og Dansk Folkepartis fattigdomsstrategi, fordi man åbenbart synes, at det her samfund trods al dets rigdom mangler én ting, nemlig reel fattigdom, og det arbejder man så målrettet på at fremskaffe.
Line Barfod (EL), 2003-01-15:
Hvis man ligger derhjemme i sengen med store smerter og næsten ikke kan klare noget og er dybt afhængig af sin familie og får en udtalelse fra en lægekonsulent, som aldrig har mødt en, men som bare fuldstændig afskriver de lægeerklæringer, der ligger i sagen, og som mener, at man sagtens kan klare at gå ud og arbejde, så er det altså ikke nemt at forstå, at det her er et system, som handler om mennesker.
Jakob Sølvhøj (EL), 2021-12-10:
Og jeg vil sige, at jeg i den forbindelse måske ikke oplever, at dialogønsket er lige stærkt hos alle i salen, for det er vel lidt ejendommeligt, hvis vi siger, at det er rigtig vigtigt, at der kommer sådan en dialog, men samtidig siger, at uanset hvordan dialogen går, mener vi ikke desto mindre det, der ligger i forslaget her, nemlig at det skal være en del af kanon osv.
Lars Løkke Rasmussen (M), 2025-02-19:
Måske har vi allerede gjort noget, for præsident Trump har jo været præsident før, og der er jo tale om en genindførelse af en regel, der også eksisterede, dengang han var der sidst, og dengang gjorde Danmark det, at vi øgede vores bevillinger ganske signifikant, og vi har sådan set holdt det niveau, som vi lagde det op på
Mikkel Bjørn (DF), 2024-10-24:
Det er måske ikke så overraskende, at Socialdemokratiet gerne vil kaste om sig med ydelser til mennesker, der kommer hertil, men burde Venstre ikke som et erklæret borgerligt parti stå fast på det udgangspunkt, at kommer man til Danmark, er det selvfølgelig under den forudsætning, at man forsørger sig selv, og at det ikke er danske skatteydere, der skal finansiere udenlandske familier allerede fra dag et?
Bent Bøgsted (DF), 2012-03-14:
Det er lidt beklageligt, at man som borger får at vide af kommunen, at hvis man vil beholde sine sygedagpenge, skal man igennem en bestemt behandling, som kan være tvangsmedicinering med f.eks. lykkepiller, og hvis man ikke tager dem, kan man ikke opretholde retten til sine sygedagpenge.
Hardy Hansen (S), 1998-01-27:
Som mangeårig skydeskive for den borgerlige kampagnemaskine kan jeg ikke lade være med at tænke på, at jeg også på et tidspunkt var bestyrelsesmedlem i Arbejdernes Landsbank, og jeg er meget sikker på, at hvis det var Arbejdernes Landsbank, der havde været samarbejdsbank med Færøbanken,
Jens Joel (S), 2019-03-14:
Det handler om at fastsætte støtteordningerne til forsøgsvindmøller, det handler om at fjerne støtteordningen for nye husstandsvindmøller efter 2020 og om at udvide den kommunale indsigelsesret, sådan at man hører kommuner i situationer, hvor der bygges tættere på kysten end 15 km.
Villy Søvndal (SF), 2003-11-13:
Da han ikke svarede sidste gang, kan han have glemt det, eller også er det ikke en tilfældighed, måske betyder det bare, at Danmark har rettet så meget ind efter Bush og hr. Ulrik Kragh efter Rumsfeld, at FN ikke længere betyder noget i Venstres univers. Jeg vil godt høre, om det virkelig er sådan, at FN er så ligegyldigt, at det ikke end er værd at nævne i en forsvarspolitisk debat.
Kristen Touborg (SF), 2004-02-26:
Vi er nogle - jeg tror også, det gælder Enhedslisten - der ønsker stor dyrevelfærd og også ønsker at bevare mulighederne for at producere husdyr på dybstrøelse, men det vil også volde vanskeligheder, så vidt jeg kan se. Jeg skal heller ikke undlade at sige, at jeg synes også, det er lidt bekymrende, at de allerstørste svineproducenter faktisk støtter balanceregnskabet.
Jeppe Kofod (S), 2010-01-21:
Derfor er det jo vigtigt, at vi, når vi giver pengene igennem de her organisationer, kan se, hvordan de penge bruges, og derfor er det også vigtigt, når man kommer med et finanslovforslag, som man gjorde i august sidste år, hvor man skærer 25 mio. kr. væk fra UNICEF's bevilling, som går til de fattigste og mest udsatte børn i den her verden, at der er nogle begrundelser, der er objektive.
Charlotte Antonsen (V), 2001-02-27:
Det lød nu lidt hult, når vi alle sammen kan huske, at regeringen netop her ved årsskiftet har afskaffet skattefordelene ved hjemme-pc, og derfor vil jeg gerne spørge statsministeren: Hvad er det, man fra dansk side ønsker at gøre på baggrund af de nye ideer i EU?
Jacob Jensen (V), 2019-04-30:
Men når det så er sagt, tror jeg også, at vi – og det er måske lidt i forlængelse af den diskussion, vi havde under det foregående forslag, og nu er jeg jo selv økonom, så det skulle måske være mig af alle, der siger det – skal passe på med, at vi ikke bare dynger os selv til med tal og beregninger og vi ligesom sætter to streger under det, og vi så tager det, der ser bedst ud.
Simon Kollerup (S), 2012-10-26:
Jeg skal bare spørge ordføreren, om han kan bekræfte, at det her lovforslag giver mere frihed til den enkelte kommunalpolitiker, til den enkelte regionspolitiker om at gøre det, der er mest rigtigt i den kommunale sammenhæng, som vedkommende indgår i, og at det giver mere frihed til den enkelte i kommunalbestyrelserne.
Jens Rohde (V), 2002-03-12:
Her har vi redegjort for, hvordan konstruktionen bliver, og den konstruktion er rent faktisk en styrkelse, ja, det er så meget en styrkelse, at selv hr. Bjørn Elmquist i tv har sagt, at hele det her center og hele forskningen på det internationale område bliver styrket. Vi fastholder også, at sådan er det.
Aage Frandsen (SF), 2000-11-16:
Til hr. Flemming Hansen, der talte om opfindsomheden, der krævede mange medarbejdere: Jeg tror ikke, at det kræver mange medarbejdere at se, at det her er en glimrende måde at beskatte et gode, som nogle har og ikke nødvendigvis behøver at blive ved med at have.
Charlotte Fischer (RV), 2005-12-01:
Må jeg sige til det første, hvor den socialdemokratiske ordfører understreger, at Socialdemokraterne aldrig nogen sinde vil gå med til, at lejerne skal bære byrden, når renten går den forkerte vej: Jeg synes faktisk, det ville klæde Socialdemokraterne at stoppe al den snak om lighed mellem ejere og lejere.
Pernille Frahm (SF), 2008-05-07:
Jeg vil også gerne høre hr. Tom Behnkes kommentar til, at lederen for Dansk Institut for Militære Studier mener, at det er en parodi, hvis Folketinget overhovedet skal blande sig i, hvilke våbentyper der bliver brugt derude - altså hvis Folketinget skal inddrages, før forsvaret tager en eller anden våbentype i anvendelse.
Connie Hedegaard (KF), 2005-06-08:
Jeg forstår godt, at de haveejere, der rammes, er stærkt utilfredse, men jeg synes også, man må huske på, at landmanden jo også er sin egen nabo, og at han ikke er interesseret i at forårsage sprøjteskader på egne levende hegn og skovbryn eller på egne afgrøder, der er beliggende langs de marker, der sprøjtes.
Erling Bonnesen (V), 2009-05-12:
Og lige præcis med hensyn til afbureaukratisering bliver der jo også nu sat handling bag ordene, f.eks. i aftalen mellem staten og kommunerne, hvor man helt konkret siger, at man nu i fællesskab skal finde ud af at få rationaliseret og effektiviseret for 1 mia. kr. pr. år lige præcis for at kunne sikre, at flest mulige skattekroner selvfølgelig går til den borgernære service, også for den enkelte ældre, som spørgeren jo også spørger til.
Kristian Thulesen Dahl (DF), 2000-03-30:
Men tidligere i dag og også i ministrenes redegørelse er der henvist til den omfattende domspraksis i EF-Domstolen og til Amsterdamtraktatens artikel 6, der henviser til den europæiske menneskerettighedskonvention og siger klart og tydeligt, at det selvfølgelig er Den Europæiske Menneskerettighedsdomstol, som skal fortolke reglerne, og det skal der overhovedet ikke være tvivl om.
Inger Støjberg (V), 2017-05-05:
Undervisningsministeriet vil i forlængelse af aftalen i løbet af 2017 gennemføre et tematisk tilsyn med kravet om undervisning i frihed og folkestyre på en række frie grundskoler med særlig fokus på ligestilling mellem kønnene, herunder fokus på undervisning i emnet sundheds- og seksualundervisning og familiekundskab.
Connie Hedegaard (KF), 2007-05-03:
Det bruges stort set ikke længere i legetøj, men derimod til sutteflasker, og EU's fødevareautoritet, EFSA, har netop vurderet de sundhedsmæssige aspekter ved indtagelse af bisfenol-A igennem fødevarer, herunder altså ved hjælp af sutteflasker, og konkluderer, at det er forsvarligt at tillade et højere indtag, end hvad reguleringen i Danmark og EU i dag er baseret på.
Signe Munk (SF), 2021-03-24:
For hvis der ophører med at være afværgeforanstaltninger ved forurening på fabriksgrunden, så er der en risiko for, at den flyder ud i den fjord, som hedder Limfjorden – hvor der er masser, der lever af fiskeri, og som bor op til den, deriblandt mig selv – og ud i Vesterhavet.
Rasmus Nordqvist (ALT), 2016-03-03:
Det kunne f.eks. være den dalende opbakning til det europæiske projekt i mange medlemslande, de stærkt kritiserede TTIP-forhandlinger, den aktuelle flygtningesituation, som EU desværre ikke har adresseret i fællesskab i tilstrækkelig grad, og ikke mindst de globale klimaudfordringer, som vi allerede nu mærker konsekvenserne af, og som vi kun kommer til at mærke endnu mere til, fordi de tvinger os til at ændre den måde, vi indretter os på, transporterer os på, lever på og forbruger på.
Martin Henriksen (DF), 2012-12-13:
Beviset på det er jo de statistikker, som er kommet inden for de seneste 10 år, og som klart og tydeligt viser fru Johanne Schmidt-Nielsen og alle andre, der måtte lytte, at der rent faktisk skete et fald i antallet af asylansøgere, der kom til Danmark, og også i antallet af asylansøgere, der endte med at få asyl.
Morten Østergaard (RV), 2020-04-29:
Og jeg er sikker på, at hr. Jesper Petersen også får mange henvendelser fra nogle af de dansk-tyske par, som ikke kan tage op i deres sommerhus, fordi de bor i Tyskland – det ville formentlig ikke påvirke smitten voldsomt, men det er stadig væk ikke et anerkendelsesværdigt formål – eller ugifte dansk-tyske par, kærestepar, som ikke kan besøge hinanden, eller som i dag en række borgmestre, der jo har bedt om at få et klart svar i forhold til den del af erhvervslivet, som har rigtig meget brug for at kunne finde ud af, hvordan vi skal håndtere turismen.
Karen Ellemann (V), 2009-05-13:
Men som jeg også sagde, er der jo behov for ligesom at nuancere den her debat, altså at sikre, at kommunerne har det råderum, der skal til, så de kan foretage en afvejning af netop forskellige hensyn, eksempelvis hensynet til det sammensatte plejebehov, som jeg nævnte, og også hensynet til ferie og arbejdstid gør jo, at der uundgåeligt vil være behov for flere forskellige hjælpere.
Lissa Mathiasen (S), 2002-01-15:
På baggrund af bl.a. de undersøgelser, der er foretaget, og som også Byggeriets Arbejdsgivere i den grad har fremhævet, undersøgelser, der viser, at der er et stort behov for at få øget vores lejeboligbyggeri, er det vel vores forpligtelse herindefra som politikere, som partier, at drage omsorg for, at der bliver sat gang i det.
Henrik Møller (S), 2022-05-12:
Jamen det bliver jo næsten samme svar, for det var næsten samme spørgsmål, forstået på den måde, at noget af det, vi jo i hvert fald har fået et svar på, er, at der ikke er noget konkurrenceforvridende ved eller i hvert fald ulovlig statsstøtte i PEP VII-fonden og parallelfonden.
Mette Gjerskov (S), 2012-11-02:
Det er ikke engang noget med, at det skal registreres centralt i registre og alt muligt andet, de skal bare have det registreret derhjemme, så man ved kontrollen, når man kommer ud, kan se, at de har brugt en sprøjte, som rent faktisk virker, og at den er blevet benyttet af en person, som rent faktisk ved, hvad han laver.
Jann Sjursen (KRF), 2001-04-17:
Når det så kommer til det, der har afstedkommet en diskussion tidligere i dag, nemlig spørgsmålet om, hvorvidt der skal være tale om gentagne tilfælde, hvor man har forvoldt fare for at smitte andre med en livstruende og uhelbredelig sygdom, vil jeg godt sige, at vi fra Kristeligt Folkepartis side er positive over for et ændringsforslag på dette område.
Gitte Lillelund Bech (V), 2005-11-03:
Jeg synes i hvert fald, man kan gøre mange andre ting lokalt end at beskatte bilisterne yderligere, og jeg ville være enormt nervøs for, at hvis man laver en betalingsring omkring København eller Århus eller Odense eller Faaborg, eller hvor det nu måtte være, genopbygger man faktisk de gamle bymure.
Lars Løkke Rasmussen (V), 1998-06-17:
Men jeg vil gerne forudse, at når rentefradragsretten udhules, og når der indføres en ejendomsværdiskat, som kommer til at stige i takt med prisudviklingen på ejendomsmarkedet, og når der lægges nye afgifter på benzin, som ikke kompenseres via befordingsfradraget, vil det tilsammen betyde en større økonomisk belastning af rigets unge børnefamilier.
Henning Hyllested (EL), 2017-05-04:
Jeg mener, at forslaget fra Sammenslutningen af Danske Småøer og Småøernes Færgeselskaber og Færgesekretariatet ikke løser den ulighed, der er opstået i færgebetjeningen af Orø i Holbæk Kommune, hvor den kommunale rute lider hårdt under den meget skæve fordeling i forhold til den private rute mellem Hammer Bakke og Orø.
Mette Frederiksen (S), 2003-04-03:
Mit spørgsmål til hr. Jens Rohde skal være: Hvordan kan man ud fra det grundlag, der ligger, det grundlag, hvorpå den offentlige debat i Danmark foregår, påstå, at vi har en overrepræsentation af offentlige medier og en overrepræsentation af de vinkler, der måtte være som konsekvens af det?
Ellen Trane Nørby (V), 2016-10-13:
Men jeg synes også, at begge dele af lovforslaget er en naturlig udvikling af vores dagtilbudsstruktur, hvor vi i langt højere grad holder fokus på, hvad det er for nogle forhold, der er behov for, hvad det er for nogle ting, der efterspørges af familier, hvad det er for en fleksibilitet, der også skal være på vores dagtilbudsområde.
Jette Gottlieb (EL), 2021-04-06:
I forhold til diskussionen om, om det overhovedet er legitimt, at vi ligesom blander os i en bestyrelses holdninger, vil jeg sige, at ja, det er i orden, netop fordi det er en samfundsmæssig konstruktion og der er tale om, at vi selvfølgelig kan lægge en samfundsmæssig retning for den.
Lea Wermelin (S), 2025-12-11:
Og i forhold til det, som ministeren lige har sagt i debatten, står loven ikke i vejen for, at man både kan forske og udvikle lægemidler med psykiske stoffer, men lovgivningen sætter selvfølgelig skrappe regler for, hvad der kan bruges som rusmidler, men altså ikke stoffer i medicin.
Per Clausen (EL), 2008-06-12:
Det er jo helt fantastisk, at vi i dag vedtager en lovgivning, som fremmer anvendelsen af biobrændsler uden at stille noget som helst krav om en miljøcertificering, og det sker, på trods af at vi gang på gang her i Folketingssalen i de sidste måneder har diskuteret, hvordan biobrændsler, hvor man bruger fødevarer til at producere dem, er en miljømæssig, social og fødevaremæssig meget, meget dårlig ting.
Henriette Kjær (KF), 2002-02-27:
Men jeg vil også gerne pointere, at Højesterets afgørelse under alle omstændigheder vedrører et mindretal af pensionisterne, og det, jeg er bekymret for, er, at vi ved at skrive ud til alle pensionister skaber falske forhåbninger om forhøjelse hos en meget stor gruppe mennesker, og det vil heller ikke være rimeligt.
Ulla Tørnæs (V), 1998-10-08:
Til hr. Jann Sjursen vil jeg sige, at det er jo netop af hensyn til Edinburghafgørelsen, det er en forudsætning, at vi har en folkeafstemning, før vi kan blive medlem af Den Økonomiske og Monetære Union, og Venstre ønsker, at den danske regering skal se realiteterne i øjnene og sætte sig i spidsen for en folkelig debat, som bærer hen imod en folkeafstemning om dansk medlemskab af Den Økonomiske og Monetære Union.
Kristen Touborg (SF), 2000-11-17:
Vi behøver sådan set ikke at afskrive tingene og afskrive en betalt skat, selv om vi ingen penge har betalt, for vi har en form for et flerårigt forløb, og derfor kan vi godt trække udgiften fra på et senere tidspunkt og i virkeligheden måske oven i købet trække den fra topskatten.
Jesper Petersen (S), 2014-10-09:
Man spurgte man så en række uafhængige økonomer, der alle sammen gav Finansministeriet ret i det svar, der var lagt frem, som hr. Kristian Jensen åbenbart også i første omgang har holdt sig til, da han gav citat til Politiken, men måske så fandt ud af, at det ikke var så smart at løfte for meget på sløret for den plan, vi stadig væk ikke har fået lov at se.
Søren Søndergaard (EL), 2003-11-28:
For når det gælder om at vedtage en lov, som betyder udflagning eller nedlæggelse af nogle blade, som betyder tab af danske arbejdspladser, er man i Dansk Folkeparti fuldstændig ligeglad og prøver at sige, at det ikke har noget med sagen at gøre.
Pia Gjellerup (S), 2006-04-06:
Det tilsammen udgør et beløb på over 10 mia. kr. Har hr. Ole Glahn en rimelig sikkerhed for, og hvordan kan vi andre blive bibragt en sådan, at den udligning, der lå som grundlag for det ambitiøse arbejde, der er lavet på det meget tunge sociale område, på nogen måde omsættes til, at pengene kommer derhen, hvor der er disse meget tunge sociale opgaver?
Ellen Trane Nørby (V), 2019-02-06:
Det var også derfor, vi sammen med Dansk Folkeparti sagde, at når det handler om den landsdækkende akutlægehelikopterordning, som jo er besluttet fra centralt hold, så ønsker vi at styrke den og indsætte en fjerde akutlægehelikopter, der er placeret i det nordjyske, fordi vi faktisk synes, der er behov for at styrke den dækning.
Line Barfod (EL), 2004-02-27:
Vi havde et system, der var begyndt at virke - ikke så hurtigt og effektivt, som vi kunne ønske os, men det virkede - under den tidligere regering, og der var mulighed for, at vi kunne indføre det igen, når der forhåbentlig snart kommer et nyt valg og et nyt flertal.
Rikke Hvilshøj (V), 2002-01-15:
Regeringens forslag om forøgelse af andelsboligkvoten er identisk med den tidligere regerings forslag, som vi også støttede under efterårets drøftelser. For de samme statslige midler vil vi med en reduceret støtte pr. bolig kunne få det øgede antal boliger, og det mener vi i Venstre uden problemer kan forsvares, da vi ved, at efterspørgslen langt overstiger den kvote, der er i dag.
Ole Stavad (S), 2005-03-15:
Så vil der parallelt med det ske det, at finansieringsudvalget, mit finansieringsudvalg, med et blik på disse brikker, der falder på plads, vil gøre deres arbejde færdigt, så det kan afleveres til regeringen på et tidspunkt efter sommerferien og være et opspil til, at jeg så kan fremsætte de nødvendige lovforslag.
Gitte Lillelund Bech (V), 2011-05-25:
Jeg er ret sikker på, at vi i øvrigt kan finde en del virksomheder, som ikke har fået meldt sig til, men som har hjertestartere i forvejen, så der er måske også et sted, hvor vi kan kigge ind, så vi får det fulde overblik over, hvad der reelt set er til rådighed nu.
Tina Nedergaard (V), 2014-11-26:
Jeg vil gerne spørge ministeren om, hvorvidt han er tilfreds med, at antallet af kontanthjælpsmodtagere er steget med 27.000 personer, mens denne regering har haft magten, og om ministeren mener, at den netop indgåede finanslovsaftale trækker i den rigtige retning i forhold til at få færre danskere på kontanthjælp.
Karin Nødgaard (DF), 2014-05-08:
Men derudover vil jeg høre: Når man nu hele tiden henviser til serviceloven, går jeg ud fra, at det er § 52, og den står jeg med her, og det er jo alt muligt omkring ophold, familiebehandling, døgnophold, plejefamilie, aflastning, anbringelse osv.
Kristian Thulesen Dahl (DF), 2000-03-28:
Jeg vil bare henlede økonomiministerens opmærksomhed på det tresiders notat af 8. marts, vi har fået fra Udenrigsministeriets juridiske tjeneste, og som efter min opfattelse altså siger nøjagtigt det, som økonomiministeren selv gør rede for.
Sandy Brinck (S), 2003-11-21:
Se, det begynder at lyde i mine ører, som om det, Dansk Folkeparti gerne vil, er det, som Socialdemokratiet rent faktisk har fremsat forslag om her i Folketinget, nemlig at hæve pensionstillægget. Så kunne vi nemlig bruge den ganske udmærkede pensionsmodel, vi har i dette land, man kunne bruge et instrument, som pensionisterne kender i forvejen, man kunne bruge lige nøjagtig det, som er klokkeklart for alle dem, der lever med en pension.
Karsten Lauritzen (V), 2017-05-19:
Det er der, hvor man bruge penge, og derfor vil det også være helt naturligt at kigge på, om de 7 mia. kr., som skattevæsenet har brug for, er nok, eller om der er brug for mere; er det nok med de 1.000 ekstra medarbejdere frem mod 2020, eller er der brug for mere på en række områder?
Ole Stavad (S), 2002-11-19:
, men hvis min analyse er rigtig - men indenrigsministeren forhindrer jo, hver gang Finansieringsudvalget er ved at være færdig, at vi får noget fra Finansieringsudvalget, for så giver han dem nye opgaver, og Folketinget får ikke resultatet af deres arbejde - men hvis min analyse er rigtig, er hovedproblemet, at bloktilskuddene i dag tildeles efter skattegrundlag.